**Р Е П У Б Л И К А С Р Б И Ј А**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЦЕНТАР ЗА СОЦИЈАЛНИ РАД ''ОПОВО''ОПОВО**

 **ИЗВЕШТАЈ О РАДУ ЦЕНТРА ЗА СОЦИЈАЛНИ РАД**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЗА 2021. ГОДИНУ**

**МАРТ 2022.**

**САДРЖАЈ ИЗВЕШТАЈА**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

1. **УВОДНИ ДЕО**
2. **КАПАЦИТЕТИ ЦЕНТРА ЗА СОЦИЈАЛНИ РАД**
3. **КОРИСНИЦИ УСЛУГА ЦЕНТРА ЗА СОЦИЈАЛНИ РАД**
4. **ПОСЛОВИ ЦСР НА ОСТВАРИВАЊУ ПРАВА, ПРИМЕНИ МЕРА И ОБЕЗБЕЂИВАЊУ**

**УСЛУГА**

1. **ЗАКЉУЧНА РАЗМАТРАЊА**

**ОСНОВНЕ ИНФОРМАЦИЈЕ О ЦЕНТРУ ЗА СОЦИЈАЛНИ РАД**

* ЦЕНТАР ЗА СОЦИЈAЛАНИ РАД ''ОПОВО'' ОПОВО
* МЕСТО (ОПШТИНА/ГРАД). . . ОПОВО
* ГОДИНА ОСНИВАЊА . . . . . 2006
* ДИРЕКТОР . . . . . . . . . . . ЈЕЛЕНА БЈЕЛИЦА
* E-mail . . . . . . . . . . . . . . socopovo@yahoo.com, opovo.csr@minrzs.gov.rs
* АДРЕСА И ПОШ. БРОЈ . . . . . БРАТСТВА ЈЕДИНСТВА 7 26204 ОПОВО
* САЈТ . . . . . . . . . . . . . . . www.csropovo.org.rs
* ТЕЛЕФОНИ / ТЕЛЕФАКС . . . . 013/682443

Центар за социјални рад ''Опово '' Опово, као самосталан центар функционише од 2006. године, до када је пословао као одељење међуопштинског центра ''Ковачица –Опово'' Ковачица.

Центар је уписан у судски регистар Привредног суда у Панчеву , на основу одлуке Скупштина општине Опово од 29.12.2005. године о оснивању Центра за социјални рад ''Опово'' , са седиштем у Опову , улица Братства јединства бр 7. за обављање послова социјалне заштите и социјалног рада за општину Опово.

* 1. **УВОДНИ ДЕО**
* ПРЕДМЕТ ИЗВЕШТАЈА

Пословање Центра за 2021. годину,

* ОСНОВА ЗА ИЗРАДУ ИЗВЕШТАЈА

Подаци у табелама достављеним од стране Републичког завода за социјалну заштиту и други извори података и информација којима центар располаже или су прибављени од стране других институција друштвене заједнице, Развојне агенције Србије, Матичне служба Општине Опово, погребне службе комуналног предузећа „Младост“ и евиденција локалне самоуправе, интернет портал „Глас Опова“, Републички ПИО фонд,

* КОМЕ ЈЕ НАМЕЊЕН ИЗВЕШТАЈ И КО ЋЕ ГА РАЗМАТРАТИ

Овај извештај је намењен Министарству рада и социјалне политике, Републичком заводу за социјалну заштиту, Покрајинском заводу за социјалну заштиту и оснивачу Скупштини општине Опово.

ОСНОВНА СОЦИО-ЕКОНОМСКА ОБЕЛЕЖЈА ОПШТИНЕ/ГРАДА КОЈЕ ПОКРИВА ЦЕНТАР ЗА СОЦИЈАЛНИ РАД СВОЈОМ ДЕЛАТНОШЋУ

* ВЕЛИЧИНА И СТАРОСНА СТРУКТУРА

Општина има четири насеља: Опово, Сакуле, Баранда и Сефкерин.

На територији општине Опово живи 10.440 становника (према попису из 2011.године), различитих националности у 4 насељених места: Опово – **4.527** ; Сефкерин – **2.522**; Сакуле – **1.847**; Баранда – **1.544**.

|  |  |  |  |  |  |  |  |
| --- | --- | --- | --- | --- | --- | --- | --- |
| Узраст | 0 – 14 | 15 – 18 | 18 – 24 | 25 – 64  | 65 – 79  | 80 + | Укупно  |
| Укупно | 1603 | 582 | 683 | 5785 | 1463 | 324 | 10440 |

* ОБРАЗОВНА СТРУТКУРА

Капацитети образовних институција у броју деце:

-Предшколске установе 144 деце

-Основне школе 847 ученика

На територији оппштине Опово нема средње школе, ни високошколске установе, те ђаци након завршетка основне школе настављају образовање у околним општинама и градовима, најчешће у Београду, Панчеву и општини Ковачица. Због недостатка образовних установа овог типа на територији општине Опово, локална самоуправа у сарадњи са центром за социјални рад регресира део трошкова превоза ђака и студената, током редовног школовања, као и студирања.

Структура становништва од 15 година и више према школској спреми

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Образ. | Без ОШ | Непотпуна ОШ | Основна школа | Средња школа | Виша школа | Висока школа | Непознато | укупно |
| Пол  |
| М | 60 | 532 | 1238 | 2287 | 133 | 130 | 8 | 43980 |
| Ж | 195 | 917 | 1227 | 1789 | 154 | 146 | 12 | 4439 |
| Укупно  | 255 | 1495 | 2465 | 4085 | 287 | 276 | 20 | 8837 |

19,80% укупног становништва општине је без школе или са непотпуном основном школом што је 4% више од просека у РС.

 - ДОМАЋИНСТВО И ПОРОДИЦА

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Број чланова | 1 | 2 | 3 | 4 | 5 | 6 | 7 | 8 | 9 | 10+ |  |
| Бр. домаћнистава | Опово | 252 | 351 | 295 | 339 | 134 | 93 | 24 | 8 | 2 | 2 |
| Баранда | 90 | 111 | 72 | 84 | 65 | 47 | 15 | 3 | 4 | 1 |
| Сакуле | 132 | 180 | 135 | 108 | 61 | 48 | 12 | 4 | - | 1 |
| Сефкерин | 142 | 191 | 161 | 187 | 65 | 49 | 23 | 10 | - | 1 |
| Укупно | 616 | 833 | 663 | 718 | 325 | 237 | 74 | 25 | 6 | 5 | 3502 |

* ЕТНИЧКЕ ГРУПЕ И ДРУГА ПИТАЊА

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Срби | Бугари | Југословени | Мађари | Муслимани | Немци | Роми | Румуни | Словаци | Хрвати | Остали  |
| 8994 | 5 | 29 | 54 | 5 | 18 | 312 | 198 | 31 | 167 | 21 |

ПОКАЗАТЕЉИ ДРУШТВЕНО - ЕКОНОМСКЕ СТРУКТУРЕ ОПШТИНЕ:

* ЗАПОСЛЕНОСТ/НЕЗАПОСЛЕНОСТ/ПЕНЗИОНЕРИ

Број запослених – 1441 (прошле година 1380; у правним лицима, образовању, соц. заштити и здравству –866; у пољопривреди, предузетништву и прерађивачкој индустрији - 407); Број незапослених –991(прошле године 1090) ; Пензионери – 1779;

**2. КАПАЦИТЕТИ ЦЕНТРА ЗА СОЦИЈАЛНИ РАД**

У Центру за социјални рад раде четири стручна радника (психолог, педагог, социјални радник и правник), један административни радник и шеф рачуноводства.

ЗАПОСЛЕНИ НА ПОСЛОВИМА ЈАВНИХ ОВЛАШЋЕЊА

|  |  |  |  |  |  |
| --- | --- | --- | --- | --- | --- |
| Име и презиме | Статус ангажовања | Радно место | Занимање  | % анг | Извор финансирања |
| Јелена Бјелица | Уговор о раду на одређено време | Директор | Дипломирани педагог | 100 | МИНРЗС |
| Валентина Стоја Угринов | Уговор о раду на неодређено време | Супервизор | Дипломирани психолог | 50 | МИНРЗС |
| Водитељ случаја | 50 |
| Сања Ђоковић | Уговор о раду на одређено време | Стручни радник | Дипломирани психолог | 100 | МИНРЗС |
| Саша Вујић | Уговор о раду на неодређено време | Водитељ случаја | Мастер политиколог | 100 | МИНРЗС |
| Ана Тешић  | Уговор о раду на одређено време | Стручни радник на управно правним пословима  | Дипломирани правник | 100 | МИНРЗС |
| Оливера Момчилов | Уговор о раду на неодређено време | Дипломирани економиста за фин. рач. послове | Дипломирани економиста | 100 | МИНРЗС |
| Игор Јовић | Уговор о раду на неодређено време | Административно-технички послови | Дипломирани економиста | 100 | МИНРЗС |
| Магдалена Арнолд Ђерић | Уговор о раду на неодређено време | Водитељ случаја | Дипломирани психолог | 100 | Локална самоуправа |

 Центар за социјални рад обавља послове у згради општинске управе. На располагању су нам седам канцеларија, чајна кухиња и службени тоалет. Стручни радници имају сопствене канцеларије. **Недостаје простор за пријемну канцеларију и простор у коме би се обаљало виђење деце под контролисаним условима**. Сви запослени имају на располагању сопствену рачунарску опрему и адекватно опремљен канцеларијски простор. Потребни су радови на одржавању зграде који подразумевају замену столарије и поправку крова зграде. У току претходне године обавештени смо да су одобрена средства од стране Министарства финансија за израду приступне покретне рампе за особе са инвалидитетом, као и за прилагођавање ходника и тоалета за коришћење од стране особа са инвалидитетом и отежаним кретањем. **Не постоји особа која је одређена за одржавање хигијене у згради, нити текуће поправке.** Такође у власништву Центра за социјални рад је једно путничко возило које олакшава приступ корисницима и хитно и правовремено реаговање стручних радника. Путничко возило је произведено 2007. године. Адекватно се одржава и функционално је, иако не постоји затворен простор за чување возила. Због старости и искориштености возила, као и честих потреба за возилом због обављања хитних интервенција **неопходно набавити ново возило**.

 С обзиром на повећање интервенција и повећања предмета у оквиру послова социјалног рада, интезивиране су и теренске посете стручних радника Центра за социјални рад “Опово”. Центар је надлежан за четири места Општине Опово и има у свом власништву један службени аутомобил. Поступајући по степену ризика и приоритета, Центар одлучује о реаговању на пријаве, захтеве и ургентне ситуације, те често долази до ситуације да нема доступно службено возило за обављање других, такође ургентних, неодложних и редовних послова.

 Корисницима којима је потребна услуга центра за социјални рад од суштинске важности је да се та услуга пружи на време. Уколико центар није у могућности да реагује правовремено И изађе на терен последице могу бити и фаталне, нарочито ако је у питању насиље у породици, занемаривање и злостављање деце и старих лица.

 Чест је случај да људи који немају основне потрепштине за живот не могу да се обрате за помоћ сами из разлога што немају довољно новца да плате пут или не знају да постоји таква могућност, или су непокретни… Јако је важно обезбедити свима могућност да приме помоћ стручних радника центра

Да би се то остварило неопходно је да стручни радници имају на располагању превозно средство како би несметано могли да обезбеде приступ свим услугама центра становницима на целој територији општине.

 Како би Центар квалитетније планирао пре свега заштиту и подршку из домена послова социјалног рада, а такође и планирао и одржавао само функционисање установе, у интересу је корисника социјалне заштите на територији општине Опово прибављање службеног возила.

 Израђен је сајт центра на којем грађани могу да се информишу о услугама центра и добију контакт информације како би могли да контактирају запослене и даље се информишу о својим правима и услугама које се пружају у центру

**КОРИСНИЦИ УСЛУГА ЦЕНТРА ЗА СОЦИЈАЛНИ РАД**

Укупан број корисника на активној евиденцији ЦСР према старосним групама је следећи:

|  |  |  |  |
| --- | --- | --- | --- |
| **Старосне групе**  | **Укупно у 2018.** | **Укупно у 2019.** | **Укупно у 2020.** |
| Деца  | 525 | 529 | 523 |
| Млади  | 160 | 184 | 174 |
| Одрасли | 1010 | 1048 | 1067 |
| Старији | 277 | 276 | 318 |
| **У К У П Н О**  | **1972** | **2037** | 2082 |

Развијено је црно и сиво тржиште рада што нам отежава утврђивање формалних и неформалих услова за остваривање овог права. Тако да се дешава да неформални приходи превазилазе границу, а тешко су доказиви. Пропуштена зарада и приход од сезонских и других послова које утврђује центар за социјални рад се тешко утврђују и тешко доказују.

 **Све је више предмета у којима је потребно одузимање пословне способности и одузимања родитељског права, нарочито лицима смештеним у установама социјалне заштите. Судски трошкови, као и трошкови вештачења падају на терет центра за социјални рад. За те намене немамо довољно новца, тако да смо принуђени да бирамо приоритете и да поступамо на тај начин.**

Укупан број корисника у току 2021. године

|  |  |  |  |
| --- | --- | --- | --- |
| **Корисници по узрасту**  | **M** | **Ж**  | **Укупно** |
| Деца (0-17)  | 276 | 255 | 531 |
| Млади (18-25)  | 85 | 107 | 192 |
| Одрасли (26-64)  | 515 | 569 | 1084 |
| Старији (65 и више)  | 130 | 225 | 355 |
| **Укупно** | **1006** | **1156** | **2162** |

Можемо да приметимо да у категорији старијих корисника расподела између мушкараца и жена је приближно 63% према 37%

Укупан број корисника и број корисника новчане социјалне помоћи

|  |  |  |  |
| --- | --- | --- | --- |
| **Корисници по узрасту** | **Укупан број корисника** | **Корисници НСП** |  **НСП процанат** |
| Деца (0-17)  | 531 | 322 | 60,64 |
| Млади (18-25)  | 192 | 84 | 43,75 |
| Одрасли (26-64)  | 1084 | 422 | 38,93 |
| Старији (65 и више)  | 355 | 115 | 32,39 |
| **Укупно** | **2162** | **943** | **43,62** |

**4. ПОСЛОВИ ЦСР НА ОСТВАРИВАЊУ ПРАВА, ПРИМЕНИ МЕРА И ОБЕЗБЕЂИВАЊУ УСЛУГА**

Центар обавља делатност, односно послове којима се обезбеђује остваривање права грађана, односно задовољавање њихових потреба утврђених Законом у области социјалне заштите, породично-правне заштите и других делатности у складу са законом.

 **Постојећи стручни радници су оптерећени, не само бројем предмета, већ и бројем улога које имају у тиму. Један стручни радник је у исто време и супервизор, и водитељ случаја и координатор интерног тима за насиље.**

Локална самоуправа у току прошле године је организовала услугу Геронтодомаћица и Лични пратилац детета. Сматрамо да је услуге социјалне заштите помоћи у кући за старија домаћинства, лични пратилац детета и породични саветник неопходно реализовати и у наредном периоду без прекида и са повећаним бројем извршилаца како би се одговорило потребама свих корисника.

**5. ЗАКЉУЧНА РАЗМАТРАЊА**

 Велики број проблема на који наилазе стручни радници Центра, а за чије решавање није обезбеђена подршка ресорног министарства решавају се захваљујући разумевању спремности локалне самоуправе на сарадњу.

**Центар за социјални рад обавља делатност за коју је основан у релативно задовољавајућим условима рада у погледу простора и опреме, с тим што објекат нема прилагођен прилаз за особе са инвалидитетом, простор за пријемну канцеларију и простор за обављање виђења детета у контролисаним условима. Оваква просторија је неопходна због тога што канцеларије у којима раде стручни радници су мале и неадекватне за организацију оваквог начина контакта између родитеља и деце. Такође би да још једном нагласимо да је неопходно набавити још једно возило.**

Председник Управног одбора

Марија Попов

\_\_\_\_\_\_\_\_\_\_\_\_\_\_\_\_\_\_\_\_\_\_\_\_